Abaja (Saaremaa)

Abaja (kohakääne Abajasse või AbajaleEesti kohanimeraamat, lk. 24) on küla Saare maakonnas Saaremaa vallas Abaja lahe ääres.

Abaja asub Kihelkonnast paar kilomeetrit loodes.Eesti kohanimeraamat, kaart 49

Seda kohanime on esmamainitud 1692. aastal, kui on nimetatud isikut Abbaja Reino Simo. 1826 nimetati Abbaja küla ja 1900. aasta paiku Абая küla. Küla asus Kihelkonna kihelkonnas ja kuulus Rootsiküla mõisale.

Aastatel 1977–1997 oli Abaja osa Kihelkonna alevikust. Enne Eesti omavalitsuste haldusreformi 2017. aastal kuulus Kihelkonna valda.

Küla nimi oli algselt talupoja lisanimi. Lisanimi pärineb lahelt: abajas : abaja 'laht, meresopp, veeloik'.

Viited

Kategooria:Saaremaa valla külad